Държавен вестник, бр. 103, 2004 г., стр. 31

Б Р О Й  103
Д Ъ Р Ж А В Е Н   В Е С Т Н И К
С Т Р .  31
За повишаване на длъжностната квалификация
с офицерите до началник-щаб на батальон (диви-
зион) включително ще се провеждат курсове във
военните академии на видовете въоръжени сили.
За професионалното им изграждане офицерите
ще бъдат привличани в занятия за усвояване на
плановете за бойна готовност, рекогносцировки за
изучаване на театрите на военни действия, летуч-
ки и разделни щабни тренировки.
Втори етап—повишаване на следдипломната им
квалификация във ВА “Г. С. Раковски”, в центро-
вете за военноспециална подготовка, чуждестран-
ни ВУЗ и центрове за придобиване на образовател-
но-квалификационна степен “магистър” и “доктор
по военно дело”.
Трети етап—обучение в генералщабна академия
или курс у нас и в чужбина.
2. Подготовка на щабовете
В условията на постоянно реформиране струк-
турите на Българската армия ще нараснат ролята
и значението на подготовката на щабовете.
Подготовката на щабовете ще преминава през
четири етапа:
Първи етап—самостоятелно изучаване на функ-
ционалните задължения и сглобяване действията
на отделните модули от щаба (управления, отдели,
отделения и служби). Това ще се постигне чрез
провеждането на разделни щабни тренировки с
продължителност 1—2 дни, а периодичността им
ще зависи от постигането на желаното крайно със-
тояние на модула.
Втори етап—цялостно сглобяване на щаба. Ще
се извърши чрез провеждането на съвместни щабни
тренировки или съвместно решаване на летучки.
Трети етап—сглобяване както на отделния щаб,
така и на щабовете по вертикала и хоризонтала.
Ще се извършва в системата на оперативната и
тактическата подготовка чрез провеждането на
КЩУ, компютърно подпомагани учения, военни
игри и учения с реални действия с войски и сили.
Четвърти етап—за работа в многонационални
щабове ще се подготвят офицери и щабни модули,
участвали в мисии и учения в състава на такива
щабове, преминали обучение в системата на курсо-
ве и усвоили процедурите по планиране, командва-
не и управление, залегнали в стандартизационните
документи на НАТО.
Със създаването на Национален симулационен
център, провеждането на компютърно подпомага-
ни учения и разработването на нови модели на
обучение в съответствие със стандартите на НАТО,
а също така и използването на резултатите от мо-
делирането на съвместните учения в обучението
на щабовете и войските ще се осигурят следните
предимства:
—провеждане на компютърно подпомагани
учения с щабовете и войските;
—обучение на щабовете за мироопазващи мисии;
—обучение на войските съвместно с други ведом-
ства за действия при стихийни бедствия и аварии;
—драстично намаляване на разходите за обуче-
ние и др.
За изпълнението на тези задачи ще бъде създа-
дена трислойна структура:
I ниво—тренажори и тактически тренажорни
системи от типа CTC (Combine Training Center) за
обучение в тактическото ниво;
II ниво—модел на конфликта за обучение на опе-
ративното ниво и провеждане на двустранни уче-
ния, мироопазващи операции, действия при сти-
хийни бедствия и аварии, борба с тероризма и воде-
не на бойни действия в градски условия с използва-
не на симулационни системи от типа JCATS (Joint
Conflict and Training Simulation);
III ниво—за обучение на стратегическото ниво
при оценка на евентуална заплаха на сигурността
на страната, анализ на структурата на въоръжени-
те сили, съвместни учения с войските на НАТО,
мироопазващи операции, действия при стихийни
бедствия и аварии и борба с тероризма с използва-
не на симулационна система на стратегическо ниво
от типа JTLS (Joint Theater Level Simulation). 
3. Подготовка на войските
Системата за подготовка на войските ще осигу-
ри тяхната всестранна подготовка и поддържането
на висока бойна готовност и боеспособност. Под-
готовката е непрекъснат целогодишен процес, кой-
то ще се провежда на периоди, като всеки период е
завършен цикъл на обучение.
Подготовка на сержантите на кадрова военна
служба
Подготовката на сержантите на кадрова военна
служба за нуждите на Българската армия се извър-
шва на три модула:
Първи модул—във военните академии на видо-
вете въоръжени сили, където ще постъпват за обу-
чение кадрови войници, показали висок професио-
нализъм и удостоени от командирите си за пови-
шаване в сержантско звание след завършване на
сержантски колеж.
Втори модул—усъвършенстване подготовката
на сержантите на кадрова военна служба в подраз-
деленията. Ще се осъществява в хода на учебния
процес и на сборове в рамките на бригадата (ба-
тальона). Сержантите команден, технически и ти-
лов профил ще се обучават в групи по специалнос-
ти в батальоните (дивизионите) на 4—5-дневни сбо-
рове (по един във всеки период) за обучение и на
ежемесечни командирски занятия (по 1—2 дни).
Усъвършенстването на подготовката на сер-
жантите от останалите специалности ще се осъ-
ществява в съединението на два 10-дневни сбора
през годината.
Трети модул—повишаване следдипломната ква-
лификация на сержантите на кадрова военна служ-
ба. Ще се извършва в учебните бази с продължи-
телност от 1 до 5 месеца за:
—длъжностна квалификация—за получаване на
допълнителни знания и умения. Тя ще е задължи-
телна за всички сержанти, предвидени за длъжност-
но издигане и заемане на конкретна длъжност.
Незавършилите този курс няма да се назначават за
титуляри на по-високи длъжности.
—целева квалификация—за повишаване на под-
готовката по усвояване на предстояща за въвежда-
не бойна техника и въоръжение; за придобиване на
по-висока квалификация по специалности; за изу-
чаване и усвояване на други дейности в зависимост
от щатните и функционалните потребности. 
Войниците (матросите) на кадрова военна служ-
ба ще се подготвят на два етапа:
Първи етап—обучение във военните академии на
видовете въоръжени сили по общовойскова и специ-
ална подготовка с продължителност от 1 до 3 месеца
в зависимост от рода войска. Обучението им ще за-
вършва с изпити. Договор за кадрова военна служба
ще се подписва само с успешно сдалите изпита.
Втори етап—усъвършенстване на подготовка-
та по общите програми за подготовка на подразде-
ленията.